ตลท.เคาะวันย้าย PRIME เข้าเทรด SET สิ้นเดือน หลังจบแผน Backdoor เบนเข็มสู่ธุรกิจพลังงาน
ตลท.เคาะวันย้าย PRIME เข้าเทรด SET สิ้นเดือน หลังจบแผน Backdoor เบนเข็มสู่ธุรกิจพลังงาน
ตลท.เคาะวันย้าย PRIME เข้าเทรด SET สิ้นเดือน หลังจบแผน Backdoor เบนเข็มสู่ธุรกิจพลังงาน
29 ต.ค. 2562

ตลาดหลักทรัพย์แห่งประเทศไทย (ตลท.) แจ้งการเปลี่ยนแปลงตลาดรองสำหรับการซื้อขายหลักทรัพย์ ของบริษัท ไพร์ม โรด เพาเวอร์ จำกัด (มหาชน) หรือ PRIME จากตลาดหลักทรัพย์เอ็ม เอ ไอ (mai) กลุ่มอุตสาหกรรม เกษตรและอุตสาหกรรมอาหาร เข้ามาซื้อขายใน SET ในกลุ่มอุตสาหกรรม ทรัพยากร หมวดธุรกิจ พลังงานและสาธารณูปโภค
พร้อมกันนี้ยังรับหุ้นเพิ่มทุนของ PRIME จำนวน 14,881,481,481 หุ้น เข้าซื้อขายในตลาดรองตั้งแต่วันที่ 30 ต.ค.62 หลังจากที่บริษัทได้เพิ่มทุนจดทะเบียนจัดสรรให้กับ บริษัท พีอาร์จี ดีเวลลอปเมนท์ จำกัด ที่ราคาหุ้นละ 0.27 บาท เมื่อวันที่ 26 ก.ค.62 ตามแผนการเข้าจดทะเบียนกับตลาดหลักทรัพย์ฯ โดยอ้อม (Backdoor Listing) โดยบริษัทมีทุนจดทะเบียนใหม่ 17,017,941,757 หุ้น พาร์หุ้นละ 1 บาท คิดเป็นทุนจดทะเบียน 17,017,941,757 บาท จากทุนจดทะเบียนเดิมที่ 2,136,460,276 บาท
สำหรับ PRIME ประกอบธุรกิจโดยการถือหุ้นในบริษัทอื่น (Holding Company) ที่ประกอบธุรกิจผลิตและจำหน่ายไฟฟ้าจากพลังงานหมุนเวียนทั้งในและต่างประเทศ โดยมีบริษัท ไพร์ม โรด โซลาร์ จำกัด เป็นบริษัทแกน ดำเนินโครงการโรงไฟฟ้าพลังงานแสงอาทิตย์ ตั้งอยู่ที่ จ.พระนครศรีอยุธยา